Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1267

t) a karbantartás, tesztelés, állapotfelügyelet és az idõszakos anyagvizsgálatok programját és az azok alapjául szolgáló megfontolásokat. 6.2.8.2800. A Végleges Biztonsági Jelentésnek ki kell terjednie mind a nukleáris létesítményre, a kiégett üzemanyagra és ennek nukleáris biztonsági vonatkozású tulajdonságaikra is. 6.2.8.2900. A tervezett módosítások nukleáris biztonságra gyakorolt hatását a Végleges Biztonsági Jelentésben foglaltak alapján kell értékelni. 6.2.9. A baleset-elhárítás tervezése 6.2.9.0100. Az elemzés során azonosított veszélyeztetõ tényezõket azok potenciálissúlyossága alapjánveszélyhelyzeti tervezési kategóriákba kell sorolni. A felkészülés során az elemzés által meghatározott legsúlyosabb nukleáris veszélyhelyzet elhárításának képességét kell elérni. Be kell mutatni, hogy a felkészülés minden feltételezett kezdeti esemény és lehetséges nukleáris veszélyhelyzet esetén biztosítja, hogy a megfelelõ intézkedések – osztályozás, értesítés, aktiválás és baleset-elhárítási intézkedések – végrehajtása idõben megtörténik. 6.2.9.0200. Veszélyhelyzeti irányító központot kell kialakítani az elhárítást végzõ személyek számára, és el kell látni elégséges mûszerezéssel és a nukleáris veszélyhelyzet során szükséges beavatkozások elvégzéséhez, valamint a nukleáris veszélyhelyzet elhárításért felelõs szervezeti egységekkel, helyszínekkel és a telephelyen kívüli veszélyhelyzet-elhárításért felelõs szervezetekkel történõ kommunikációhoz szükséges eszközökkel. 6.2.9.0300. A veszélyhelyzeti irányító központban tartózkodó személyeknek a nukleáris veszélyhelyzetbõl eredõ veszélyek elleni védelmét biztosítani kell. Lehetõvé kell tenni a veszélyhelyzeti irányító központ funkcióképességének rendszeres ellenõrzését. 6.2.9.0400. A telephelyen tartózkodó minden személy riasztására alkalmas telephelyi riasztórendszert kell kialakítani. A baleseti intézkedések végrehajtásánakmegkönnyítése céljából egyszerûen, érthetõen és tartós módon megjelölt és megbízhatóan kivilágítható biztonságos menekülési utakat és azok biztonságos használatához szükséges egyéb feltételeket kell biztosítani a nukleáris létesítményben. A menekülési útvonalaknak meg felelniük a munkavédelmi, sugárvédelmi, tûzvédelmi és létesítménybiztonsági követelményeknek. 6.3. AZ ÜZEMELTETÉS NUKLEÁRIS BIZTONSÁGI KÖVETELMÉNYEI 6.3.1. Az engedélyes szervezetének felépítése 6.3.1.0100. A szervezeti felépítés alkalmasságát igazolni és dokumentálni kell az átmeneti tároló biztonságos és megbízható üzemeltetése és a nukleáris veszélyhelyzetek elhárítása érdekében. 6.3.1.0200. Az engedélyesbiztosítjaaz átmeneti tárolóbiztonságos,jogszabályiés hatóságikövetelményeketkielégítõ mûködését saját és külsõ munkavállalók foglalkoztatása esetén egyaránt. 6.3.1.0300. A szervezeti egységek felépítésénél figyelembe kell venni a szervezet funkcióit, a munkavállalókat a funkciók teljesítésére kell kiválasztani, megbízni. A vezetéssel megbízott személy felelõsséggel tartozik az általa vezetett szervezeti egység tevékenységének nukleáris biztonsági vonatkozásaiért is. A szervezet kialakításának legfõbb szempontja az átmeneti tároló biztonságos üzemeltetése minden lehetséges üzemállapotban. 6.3.1.0400. A munkavállalók számára dokumentáltan meg kell határozni a kötelezettségeket és a felelõsségeket, a kommunikációs útvonalakat, az alá- és fölérendeltségi viszonyokat, valamint a kötelezettségek teljesítéséhez szükséges jogosultságokat és felhatalmazásokat. 6.3.1.0500. Az átmeneti tároló biztonságáért a nukleáris létesítmény legfelsõ vezetõje viseli az egyszemélyi felelõsséget. 6.3.1.0600. A nukleáris létesítmény legfelsõ vezetõjének feladata az alkalmas szervezeti felépítés meghatározása és a vezetõség kiválasztása. Amennyiben a nukleáris biztonsági követelmények betartásának felügyeletéért külön szervezeti egység felelõs, akkor annak vezetõje a nukleáris létesítmény legfelsõ vezetõjének közvetlen irányítása alatt végzi tevékenységét csakúgy, mint a sugárvédelemért felelõs vezetõ. 6.3.1.0700. A szervezeti felépítés kialakításakor biztosítani kell az alábbi funkciók elegendõ mértékû szétválasztását:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes